8. ΑΝΑΓΚ.ΝΟΜΟΣ υπ’ αριθ. 582 της 29 Σεπτ./4 Οκτ. 1945 Περί του τρόπου χορηγήσεως χάρτου εις τον Τύπον. Άρθρ.1.-1.Η χορήγησις εις τον Τύπον του εις την διάθεσιν ή υπό τον έλεγχον του Δημοσίου τιθεμένου χάρτου ενεργείται καθ’ άπασαν την Επικράτειαν παρ’ Επιτροπής Χάρτου εδρευούσης εις το Υφυπουργείον Τύπου και Πληροφοριών. 2.Η σύνθεσις ή η ανασυγκρότησις της Επιτροπής, ως και ο τρόπος της λειτουργίας αυτής ορίζεται εκάστοτε δι’ αποφάσεως του Υφυπουργού Τύπου και Πληροφοριών δημοσιευομένης εις την Εφημερίδα της Κυβερνήσεως. Άρθρ.2.-1."α)Η Επιτροπή χορηγεί τον χάρτην εις εφημερίδας και περιοδικά εκδιδόμενα και βιβλία κατ’ ιδίαν αυτής κρίσιν δυναμένη να θέτη οιουσδήποτε όρους εις την περίπτωσιν χορηγήσεως. β)Κυρούνται αι μέχρι τούδε εκδοθείσαι αποφάσεις των Επιτροπών των συσταθεισών βάσει των Νόμ. 117/1945, 444/1945 και 582/1945 εν σχέσει με την διανομήν χάρτου και γ)Ουδεμία απαίτησις υπέρ οιουδήποτε γεννάται κατά του Δημοσίου ή των μελών της Επιτροπής εκ των μέχρι τούδε εκδοθεισών αποφάσεων αυτής. Η ισχύς του παρόντος Νόμου άρχεται από της δημοσιεύσεως εις την Εφημερίδα της Κυβερνήσεως". Η παρ. 1 αντικατεστάθη ως άνω υπό του Ν.Δ. 178/1946. 2.Ειδικής προστασίας τυγχάνουν ως προς την προτεραιότητα της χορηγήσεως και το ποσοστόν του χορηγουμένου χάρτου εφημερίδες αίτινες εκδιδόμεναι ως παράνομοι κατά τους χρόνους της κατοχής συνεχίζουν έκτοτε την έκδοσίν των υπό των ιδίων εκδοτών - Διευθυντών. 3.Εκ της εκάστοτε προς διανομήν υπαρχούσης ποσότητος χάρτου ποσοστόν 10% τίθεται εις την διάθεσιν του Υφυπουργού Τύπου και Πληροφοριών δι’ εκδόσεις εξυπηρετούσας εθνικούς σκοπούς, κατόπιν γνωματεύσεως της παρά τω Υφυπουργείω Τύπου και Πληροφοριών Υπηρεσίας Μελετών. Άρθρ.3.-1.Απαγορεύεται η χρησιμοποίησις χάρτου δια σκοπόν διάφορον εκείνου δι’ ον εχορηγήθη, η δι’ Επιτροπή δικαιούται να απαιτήση την επιστροφήν χάρτου μη χρησιμοποιηθέντος εντός μηνός από της χορηγήσεώς του. (Αντί για τη σελ. 325(δ) Σελ. 325(ε) Τεύχος 737 - Σελ. 75 Δημοσιογραφικός χάρτης 18.Τ.γ.7-8 2.(Καταργήθηκε από το άρθρ. 2 Νόμ. 1072/1980 ανωτ. σελ. 318,13). "2α.Υπέρβασις της κατά την προηγουμένην παράγραφον καθοριζομένης συνολικής επιφανείας δύναται να επιτρέπηται κατ’ εξαίρεσιν δι’ αποφάσεως του Υπουργού Προεδρίας της Κυβερνήσεως δι’ εφημερίδας και περιοδικά δι’ α ήθελε κριθή παρ’ αυτού μετά γνώμην τριμελούς επιτροπής απαρτιζομένης εξ ενός καθηγητού της Φιλοσοφικής Σχολής του Πανεπιστημίου Αθηνών και δύο ανωτάτων υπαλλήλων ανά ενός λαμβανομένων εκ των Υπουργείων Εθνικής Παιδείας και Θρησκευμάτων αφ’ ενός και Προεδρίας Κυβερνήσεως αφ’ ετέρου, ότι τα έντυπα ταύτα ως εκ της εν αυτοίς δημοσιευομένης ύλης και του καθόλου περιεχομένου των, συντελούν εις την ανύψωσιν του πνευματικού και ηθικού επιπέδου του λαού. Τα μέλη της Επιτροπής ταύτης διορίζονται μετ’ ισαρίθμων αναπληρωτών δια κοινής αποφάσεως του Υπουργού Προεδρίας της Κυβερνήσεως και του Υπουργού Εθνικής Παιδείας και Θρησκευμάτων. Η ανωτέρω υπέρβασις παρέχεται δι’ ωρισμένον χρόνον δυναμένη να ανακληθή κατά την αυτήν διαδικασίαν, εν περιπτώσει μη τηρήσεως των προϋποθέσεων ένεκα των οποίων επετράπη αύτη". Η παρ. 2α προσετέθη δια του άρθρ. 2 Ν.Δ. 217 της 18/18 Ιουν. 1969 (ΦΕΚ Α΄ 116). 3.Αι ημερήσιαι εφημερίδες δεν δύνανται να κυκλοφορούν εις περισσοτέρας της μιας εκδόσεως ημερησίως, απαγορευομένης της κυκλοφορίας παραρτημάτων και εκτάκτων εκδόσεων, εκτός εκτάκτων περιστάσεων και κατόπιν προηγουμένης εγκρίσεως του Υφυπουργού Τύπου και Πληροφοριών. 4.Διατηρείται η Κυριακή αργία του προσωπικού των ημερησίων εφημερίδων, απαγορευομένης της εκδόσεως και κυκλοφορίας πάσης ημερησίας εφημερίδος κατά το από της μεσημβρίας της Κυριακής μέχρι της μεσημβρίας της Δευτέρας χρονικόν διάστημα. 5.Αι απογευματιναί εφημερίδες δεν δύνανται να κυκλοφορώσι προ της μεσημβρίας εκάστης ημέρας. 6.Απαγορεύεται η διαλάλησις του περιεχομένου των εφημερίδων παρά των εφημεριδοπωλών. Οι παραβάται εφημεριδοπώλαι τιμωρούνται δια προσωρινής στερήσεως της αδείας ασκήσεως επαγγέλματος από τριών έως δέκα πέντε ημερών, εν υποτροπή δε μέχρι τριών μηνών. Άρθρ.4.-1.Συνίσταται παρά τω Υφυπουργείω Τύπου και Πληροφοριών Γραφείον Χάρτου προορισμόν έχον την συγκέντρωσιν των αιτήσεων χορηγήσεως χάρτου και των συναφών κυκλοφοριακών  Σελ. 326(ε) Τεύχος 737 - Σελ. 76 στοιχείων, την επαλήθευσιν αυτών, την διεξαγωγήν της σχετικής αλληλογραφίας και την επί πάντων τούτων εισήγησιν εις την Επιτροπήν Χάρτου. 2.Το προσωπικόν του άνω Γραφείου, συγκείμενον εξ υπαλλήλων του Υφυπουργείου Τύπου και Πληροφοριών, ορίζεται δι’ αποφάσεως του Υφυπουργού, ο δε Προϊστάμενος του Γραφείου εκτελεί χρέη Εισηγητού παρά τη Επιτροπή Χάρτου. 3.Ο Υφυπουργός Τύπου και Πληροφοριών δι’ αποφάσεώς του δημοσιευομένης εις την Εφημερίδα της Κυβερνήσεως τοποθετεί ως Κυβερνητικόν Επίτροπον παρά τοις Πρακτορείοις Εφημερίδων ανώτερον υπάλληλον του Υφυπουργείου Τύπου και Πληροφοριών, όστις εποπτεύει την πιστήν εφαρμογήν των αφορωσών τα Πρακτορεία διατάξεων του παρόντος νόμου και την καλήν λειτουργίαν αυτών προς αποτροπήν οιασδήποτε ευνοίας υπέρ μιας ή πλειόνων εφημερίδων ή περιοδικών εις βάρος άλλων. 18.Τ.γ.8 Δημοσιογραφικός χάρτης Άρθρ.5.-1.Τα Πρακτορεία Εφημερίδων υποχρεούνται να υποβάλλουν καθημερινώς εις το κατά το προηγούμενον άρθρον Γραφείον Χάρτου δελτία κυκλοφορίας των μέσω αυτών διατιθεμένων εφημερίδων και περιοδικών εμφαίνονται: α)τον αριθμόν των παραδιδομένων εις αυτό αντιτύπων εκάστης εκδόσεως, β)τον αριθμόν των πωλουμένων αντιτύπων εκάστης εκδόσεως, γ)τον αριθμόν των αποστελλομένων εις τας επαρχίας αντιτύπων εκάστης εκδόσεως, ως και μηνιαίας καταστάσεις εμφαινούσας τον αριθμόν των εν ταις επαρχίαις πωλουμένων αντιτύπων εκάστου φύλλου. 2.Τα Πρακτορεία Εφημερίδων υποχρεούνται να μη δέχωνται προς κυκλοφορίαν εφημερίδας ή περιοδικά εκδιδόμενα κατά παράβασιν των διατάξεων του παρόντος ή των αποφάσεων της Επιτροπής Χάρτου, εγκαίρως κοινοποιουμένων αυτοίς. 3.Τα Πρακτορεία Εφημερίδων υποχρεούνται επίσης να παρακρατούν τα επί της τιμής πωλήσεως εφημερίδων και περιοδικών νομίμως καθωρισμένα ποσοστά υπέρ των Ταμείων Ασφαλίσεως, Ανεργίας, Συντάξεων, Προνοίας, Αλληλοβοηθείας κλπ. του εγραζομένου εις τας εφημερίδας και τα περιοδικά προσωπικού, ως και των εφημεριδοπωλών και να παραδίδουν εμπροθέσμως ταύτα εις τα δικαιούχα Ταμεία. Άρθρ.6.-1.Οι ιδιοκτήται των καθ’ άπασαν την Επικράτειαν εκδιδομένων εφημερίδων και περιοδικών υποχρεούνται να υποβάλωσιν εις το Γραφείον Χάρτου ανελλιπώς ανά δεκαπενθήμερον υπεύθυνον δήλωσιν περιέχουσαν αναλυτικώς δι’ εκάστην έκδοσιν τον αριθμόν των κατά το χρονικόν τούτο διάστημα εκτυπωθέντων και πωληθέντων αντιτύπων, το βάρος αυτών εις κιλά, ως και την εις κιλά ποσότητα χάρτου ην έλαβον παρά της Επιτροπής Χάρτου δια το αυτό δεκαπενθήμερον. 2.Η δήλωσις δέον απαραιτήτως να συνοδεύεται υπό αντιστοίχου βεβαιώσεως α)του Αστυνομικού Διευθυντού της πόλεως εν η εκδίδεται το έντυπον, β)του Διευθυντού του τοπικού πρακτορείου μέσω του οποίου κυκλοφορεί και γ)του διευθυντού του Ταχυδρομείου δι’ ου αποστέλλονται αντίτυπα εις συνδρομητάς. 3.Εις την δήλωσιν δέον να επισυνάπτωνται ανά δύο αντίτυπα των κατά το διαρρεύσαν 15θήμερον εκδοθέντων φύλλων. Άρθρ.7.-"1.Ιδιοκτήται, Διευθυνταί και Διαχειρισταί Εφημερίδων και Περιοδικών, παραβιάζοντες τας περί σχήματος και όρων κυκλοφορίας διατάξεις του άρθρ. 3 του παρόντος Νόμου, ως ισχύει νυν και τας προς ταύτας συναφείς αποφάσεις του Υπουργού Προεδρίας της Κυβερνήσεως τιμωρούνται δια φυλακίσεως μέχρι τεσσάρων μηνών και χρηματικής ποινής τουλάχιστον είκοσι χιλιάδων μεταλλικών δραχμών. Δια της αυτής καταδικαστικής αποφάσεως επιβάλλεται υποχρεωτικώς και η στέρησις της  ατελείας του χάρτου από δέκα έως τριάκοντα ημέρας. Εν υποτροπή η επιβαλλομένη στέρησις ατελείας του χάρτου καθορίζεται από είκοσιν ημέρας έως δύο μήνας. 2.Το αδίκημα της προηγουμένης παραγράφου θεωρείται ως τετελεσμένον, εκ μόνου του γεγονότος, ότι εκυκλοφόρησεν το φύλλον της Εφημερίδος ή του Περιοδικού κατά παράβασιν των κειμένων Νόμων και υπουργικών αποφάσεων, περί χορηγήσεως χάρτου εις τον τύπον, σχήματος εφημερίδων και εντύπων και όρων κυκλοφορίας αυτών. 3.Εκδικάζεται υποχρεωτικώς άνευ εγγράφου προδικασίας κατά τας περί των επ’ αυτοφώρω καταλαμβανομένων εγκλημάτων διατάξεις των άρθρ. 417 έως 426 του Κώδικος Ποινικής Δικονομίας, απαγορευομένης εν πάση περιπτώσει της παραπομπής της εκδικάσεως της υποθέσεως εις την τακτικήν διαδικασίαν. 4.Η άσκησις των ενδίκων μέσων κατά της καταδικαστικής αποφάσεως ή αιτήσεως ακυρώσεως της διαδικασίας δεν αναστέλλει την εκτέλεσιν αυτής". Το άρθρ. 7 αντικατασταθέν δια του άρθρ. 7 Ν.Δ. 406/1947 και του αρθρ. 1 Α.Ν. 1797/1951, αντικατεστάθη εκ νέου ως άνω δια του Α.Ν. 309 της 5/9 Μαρτ. 1968 (ΦΕΚ Α΄ 47). Άρθρ.8.-Καταργείται ο Νόμ. 117 του 1945 και τα άρθρ. 1, 2, 3 και 4 παρ. 1 και 2 του Α.Ν. 444/1945. Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. Ο Α.Ν. 582/1945 καταργηθείς δια του άρθρ. 100 του Ν.Δ. 346/1969 (ανωτ. σελ. 318,04) επανήχθη εν ισχύϊ δια του άρθρ. 2 Νόμ. 10/1975 (ανωτ. σελ. 318,05). 